JNU Protest: दिल्ली में कई जगहों पर लगा है भारी जाम, ऑफिस से निकले हैं तो जरूर दें ध्यान  
दिल्ली में JNU छात्रों के प्रदर्शन के चलते सड़कों पर भारी जाम
कई मेट्रो स्टेशन के दरवाजे भी कर दिए गए हैं बंद 
फीस बढ़ोतरी की मांग को लेकर सड़कों पर उतरे हैं जेएनयू के छात्र
Yellow Line Update
Entry or exit at Udyog Bhawan, Patel Chowk and Central Secretariat have been opened. Trains are halting at all 3 stations.
Entry/exit gates for Lok Kalyan Marg are still closed and trains will not be halting at the station. https://t.co/96Fq0penFD
वहीं इससे पहले दिल्ली मेट्रो दोपहर तीन बजे के करीब जानकारी दी थी कि दिल्‍ली पुलिस की सलाह के बाद येलो लाइन पर उद्योग भवन और पटेल चौक मेट्रो स्‍टेशनों को अस्‍थायी रूप से बंद कर दिए गए हैं. इसके अलावा संसद की तरफ मार्च कर रहे JNU के छात्रों को दिल्ली पुलिस ने सफदरजंग के मकबरे के पास रोक लिया है. जिसके कारण बड़ी संख्या में छात्र वहां जुट गए हैं. 
इससे पहले रविवार को जेएनयूएसयू ने अन्य विश्वविद्यालय के लोगों का मार्च के लिए आह्वान करते हुए कहा था,  ‘‘ऐसे समय में जब देश में शुल्क वृद्धि बहुत अधिक पैमाने पर हो रही है, तो समग्र शिक्षा के लिए छात्र आगे आए हैं. हम संसद के शीतकालीन सत्र के पहले दिन जेएनयू से संसद तक निकाले जाने वाले मार्च में शामिल होने के लिए सभी छात्रों को आमंत्रित करते हैं.'' पुलिस ने मार्च के मार्ग के आसपास सुरक्षा के पर्याप्त प्रबंध करने के साथ ही शीत कालीन सत्र को देखते हुए संसद मार्ग पर कड़ी सुरक्षा के इंतजाम किए हैं. पुलिस के एक वरिष्ठ अधिकारी ने बताया कि दक्षिण-पश्चिम जिले से शुरू होने वाले सभी संभावित मार्गों से संसद की ओर जाने वाले सभी प्रवेश बिंदुओं पर पुलिसकर्मी तैनात किए गए हैं.